hu id hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu de hu hu hu hu hu en hu hu en ru de en en en hu hu hu hu hu hu hu hu hu hu hu hu hu en hu en hu en hu en hu en hu hu en
Gyuricza Mátyás nyerte a harmadik Kovács László és Zsigmond Vilmos operatőr díjat diák kategóriában - H.S.C.
M.Deák Kristóf kapta a legjobb operatőr díját nagyjátékfilm kategóriában
Budapest – 2020. február 8.
Tegnap este a Pesti Vigadóban kiosztották a harmadik Kovács László és Zsigmond Vilmos Magyar Operatőr Díjakat. Diák kategóriában a zsűri Gyuricza Mátyás a Kelet című film fényképezését találta a legjobbnak, így neki ítélte az 60.000 USD értékű Sparks  Kft – Panavision filmes kameracsomagot és a Nemzeti Filmintézet, 1 millió forint értékű laborszolgáltatását. Máthé Tibor, Jancsó Nyika és Szalai András életműdíjban részesül, Hajdú Miklós fővilágosító. Bojkovszky Béla díjat kap, Bille Lászlónak ítélték az idén először kiadandó Kameraman díjat, Kovács Lászlónak pedig a szintén idén létrehozott Fénymegadó díjat. Vagyóczky Tibor HSC vehette át az Európai Operatőr Szövetség, az IMAGO „The IMAGO International Tribute Award” díját. A FOMO című film fényképezéséért M.Deák Kristófnak ítélték a legjobb operatőr díját nagyjátékfilm kategóriában. A rendezvény fő támogatói a Nemzeti Filmintézet és a Magyar Művészeti Akadémia.
A Kelet című film operatőri munkájával Gyuricza Mátyás nyerte a harmadik Kovács László és Zsigmond Vilmos Magyar Operatőr Diák kategória Díjat és az azzal járó 60.000 USD értékű Sparks  Kft – Panavision filmes kameracsomagot és a Nemzeti Filmintézet  1 millió forint értékű laborszolgáltatását.
A dokumentumfilm kategória győztese Bordás Róbert lett a Gettó Balboa című film fényképezéséért.. Dokumentumfilm kategóriában különdíjat is kiadott a zsűri, melyet Fehér Zoltán kapott a Vad víz: Aqua Hungarica című film operatőri munkájáért. A kisjátékfilm kategória győztese Bántó Csaba lett a Két csík című filmért.
Televíziós film kategóriában a Kovács László és Zsigmond Vilmos Magyar Operatőr Díjat Tóth Zsolt érdemelte ki a  Magdolna című fim fényképezéséért. Végül nagyjátékfilm kategóriában a FOMO – Megosztod, és uralkodsz operatőrét, M.Deák Kristófot találta a legjobbnak a zsűri. A díjak odaítéléséről Lajos Tamás producer-operatőr, Nagy András és Balázs István Balázs operatőr döntöttek.
Február 7-én, pénteken este az Európai Operatőr Szövetség, az IMAGO 11 tagú vezetőségének részvételével a Pesti Vigadó nagytermében tartották meg a III. Kovács László és Zsigmond Vilmos Operatőr Verseny díjátadóját. Máthé Tibor, Jancsó Nyika és Szalai András életműdíjban részesült, Hajdú Miklós fővilágosító, Bojkovszky Béla díjat kapott, Bille Lászlónak ítélték az idén először kiadandó Kameraman díjat, Kovács Lászlónak pedig a szintén idén létrehozott Fénymegadó díjat.
Az eseményen jelentették be, hogy az Európai Operatőr Szövetség, az IMAGO Vagyóczky Tibort a szervezet első magyar tiszteletbeli tagjává választotta, továbbá, hogy „The IMAGO International Tribute Award” díjjal tűntetik ki a neves magyar operatőrt.
Novák Emil, a Magyar Operatőrök Társaságának elnökségi tagja az általa 2004-ben alapított Aranyszem Fesztivált két éve nevezte át a magyar operatőr iskola két kiemelkedő alkotójáról Kovács László-Zsigmond Vilmos Magyar Operatőr Fesztiválra. Az esemény technikai támogatói a Schwindl Kft., a Two Men’s Show Lighting és a W-Led Média Kft.
Fényképes és videós beszámoló elérhető a III. Kovács László és Zsigmond Vilmos operatőr verseny-re kattintva a RENDEZVÉNYEK menüpont alatt!
Vagyóczky Tibornak The Imago International Tribute Award-ot adományoznak
The 2020 HSC Awards and Cinematographer’s Conference
Tarr Béla és Herbai Máté is az amerikai filmakadémia tagja lehet
Isten éltesse sokáig Sára Sándort, Kossuth-díjas, Balázs Béla-díjas, Magyar Művészeti Akadémia Életműdíjas operatőrt, rendezőt
Sikerekben Gazdag Boldog Új Évet kívánunk!
+36 30 279-51-32 | hsc@hscmot.hu
©Minden jog fenntartva 2018 HSC